
E L Ő T E R J E S Z T É S

Sülysáp Város Önkormányzata Képviselő-testületének
2017. november 23-án tartandó munkaterv szerinti ülésére
11. napirendhez
Tárgy: A helyi menetrend szerinti közforgalmú autóbuszjárat viteldíjainak megállapításáról szóló önkormányzati rendelet hatályon kívül helyezése
Tisztelt Képviselő-testület!

Sülysáp Nagyközség Önkormányzata Képviselő-testülete korábban a többször módosított 19/2008. (XI. 25.) önkormányzati rendeletével állapította meg a helyi menetrend szerinti közforgalmú buszközlekedés hatósági árformába tartozó viteldíjainak legmagasabb hatósági árát és annak alkalmazási feltételeit.

A jogszabályalkotásra felhatalmazást adó, az árak megállapításáról szóló 1990. évi LXXXVII. törvényből azonban a személyszállítási szolgáltatásokról szóló 2012. évi XLI. törvény (Szszt.) 56. §-a alapján kikerült a Képviselő-testület ezen rendeletalkotási jogköre, a törvény hatálya már nem vonatkozik a helyi és helyközi közösségi közlekedési szolgáltatások áraira. 

Az Szszt. 4. § (4) d) pontja alapján az önkormányzatnak a szolgáltatóval közösen kell kialakítania az árakat a közszolgáltatási szerződésben, ami a jelenleg szolgáltatást nyújtó M-BUSSAL Kft.-vel kötött szerződésben meg is történt, azonban ezzel párhuzamosan a fenti rendelet nem került hatályon kívül helyezésre.
Kérem erre vonatkozóan a mellékelt rendelet elfogadását.
Sülysáp, 2017. november 16.

Horinka László s.k. 


polgármester
Sülysáp Város Önkormányzata Képviselő-testületének

…/2017. (…) önkormányzati rendelete

a helyi menetrend szerinti közforgalmú buszközlekedés hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről szóló 19/2008. (XI. 25.) önkormányzati rendelet hatályon kívül helyezéséről
Sülysáp Város Önkormányzatának Képviselő-testülete az Alaptörvény 32. cikk (2) bekezdésével és a Magyarország helyi önkormányzatairól szóló 2011. évi CLXXXIX. törvény 42. § 1. pontjával kapott feladatkörében és felhatalmazással, a személyszállítási szolgáltatásokról szóló 2012. évi XLI. törvény 4. § (4) d) pontja és 56. §-a, valamint az árak megállapításáról  szóló 1990. évi LXXXVII. törvény 1. § (2) j) pontja alapján a következőket rendeli el:
1. § 
Sülysáp Nagyközség Önkormányzata Képviselő-testületének a helyi menetrend szerinti közforgalmú buszközlekedés hatósági árformába tartozó viteldíjainak legmagasabb hatósági árként való megállapításáról és azok alkalmazási feltételeiről szóló 19/2008. (XI. 25.) önkormányzati rendelete hatályát veszti.

2. § 
E rendelet a kihirdetését követő napon lép hatályba, majd az azt követő napon hatályát veszti.

Sülysáp, 2017. november 23.

Horinka László
dr. Tóth Krisztina

jegyző

